Slovenský zväz športového rybolovu
Slovenský rybársky zväz - Rada Žilina
MO SRZ Štúrovo

Propozície
LRU - method feeder


1. liga
3. dvojkolo


21.08.2026 – 23.08.2026
Štúrovo - Berek 4 

[bookmark: _heading=h.3znysh7]Podľa plánu športovej činnosti pre rok 2026 Slovenský zväz športového rybolovu a SRZ Rada Žilina v spolupráci s SRZ MO Štúrovo usporiada športové rybárske preteky 3.dvojkolo 1.ligy v LRU - method feeder. 

Účastníci pretekov:

	MO, MsO SRZ
	Súčet umiestnení
	C I P S                
B o d y
	Poradie

	
	
	
	

	Dunajská Streda A Szenzál
	89,0
	837 450
	5

	Dunajská Streda B DOVIT FISHING TEAM
	126,0
	695 150
	9

	Dunajská Streda C Blinker MFT
	65,0
	1 001 110
	1

	Dunajská Streda E Haldorádó MFT SK
	79,0
	864 575
	3

	Hlohovec Sportex MT
	72,0
	909 850
	2

	Komárno Dopping MFT
	101,0
	819 625
	7

	Marcelová Yellowfish
	105,0
	792 000
	8

	Nové Zámky ENERGOFISH
	140,0
	649 675
	11

	Štúrovo A Top Mix
	89,0
	860 175
	4

	Štúrovo B TMA Fishing Team
	89,0
	824 595
	6

	Veľký Krtíš  Feeder Team
	163,0
	488 700
	12

	Želiezovce NOVÁK
	134,0
	671 145
	10



Termín konania:		21.08.2026 – 23.08.2026

Miesto konania:	            OR Berek 4  č.r.: 2-1513-1-1

Organizačný štáb:
Riaditeľ pretekov:	            Eugen Farský
Garant :		            Matej Buchan 
Hlavný rozhodca:		Roman Pavelka
Sektorový rozhodca:		Miroslava Pavelková st.
Technický vedúci:		Jozef Gáspár
Bodovacia komisia:		hlavný rozhodca + 2 z radov vedúcich družstiev
Zdravotné zabezpečenie:  	tel. 112

Technické pokyny:
· Športové rybárske preteky sú usporiadané podľa zákona 216/2018 Z.z. § 20 a vykonávacej vyhlášky 381/2018 § 15.
· Preteká sa podľa predpisov SZŠR a súťažných pravidiel pre LRU method feeder pre rok 2026.
· Množstvo krmiva je limitované na max. 17 l vrátane : navlhčeného   krmiva, hliny, partikel ako kukurica, konope, pšenica, krúpy ,pelety (wafters, boilies, popUp) akejkoľvek veľkosti a ďalších netoxických prísad 
· Krmivo pri kontrole množstva musí mať voľnú štruktúru, zatláčanie a zhutňovanie  krmiva nie je povolené. 
· Množstvo prídavných aróm (práškových, tekutých, sprej, dip, gel, sirup) je limitovaný max. množstvom 10 ks  nádob. Celkové množstvo nesmie presiahnuť 1 liter  (napr.: 2 x 500 ml alebo 3 x 300 ml +100 ml), započítaných do limitu 17 litrov 
· Je zakázané používať pasty, chlebové výrobky, mäsové výrobky.  
· Použitie živej nástrahy je zakázané. 
· Krmivo musí byť pri kontrole umiestnené v rybárskom vedre so značkami objemu na vnútornej strane. 
· Každý pretekár je povinný mať 2 úlovkové sieťky na uchovanie ryby minimálnej dĺžky 4 m, opatrenými obručami s priemerom minimálne 50 cm. V prípade štvorcovej alebo obdĺžnikovej sieťky uhlopriečka musí byť minimálne 50 cm. Počas pretekov cez víkend bude povolené okrem pretekárskej sieťky používať aj prechovávacie saky na väčšie ryby.
· Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne), maximálne však 30 kg v jednej úlovkovej sieťke.
· V prípade, že chce pretekár prechovávať aj úlovky bielej ryby (pleskáč, plotica), je povinný tieto druhy prechovávať v samostatnom úlovkovom saku.
· V prípade nutnosti môže rozhodca počas preteku priniesť pretekárovi ďalšiu úlovkovú sieťku

Pretekárska trať:  
odstavené rameno Hrona Berek č.2-1513-1-1 pri obci Kamenín, breh upravený, z väčšej časti rovinatý, trávnatý, voda – stojatá, hĺbka 1,5 – 2,5m, šírka 40 – 60m, dno štrkové, miestami s nánosom bahna

Výskyt rýb: všetky druhy nížinných rýb s prevahou – karas, kapor, plotica, belica

Prístup na trať: 
Príchod - cesta č.76, cca 1 km za obcou Kamenín, doprava zo smeru Štúrovo a zo smeru od Levíc za obcou Bíňa cca 600 m doľava. Odbočka bude vyznačená tabuľou. Prístupová cesta spevnená štrkom a makadámom, prejazdná za každého počasia. Presun motorovými vozidlami k lovným miestam je možný (po dohovore) pozdĺž celej trate.

Časový harmonogram:

Piatok 21.08.2026
08.00 – 09.00  priebežné žrebovanie boxov + presun pretekárov po vyžrebovaní
                        + príprava pretekárov
09.50 – 10.00  kŕmenie
10.00 – 16.00  povinný tréning
16.00 – 18.00  opustenie boxu  
 
Sobota 22.08.2026
06.30 - 07.00 prezentácia
07.00 - 07.45 otvorenie pretekov a žrebovanie
07.45 - 08.15 presun pred pretekárske miesto
08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)
09:50 - 10.00 kŕmenie
10.00 - 15.00 lovenie
15.00 - 15:30 váženie

Nedeľa 23.08.2026
07.00 - 07.15 prezentácia   
07.15 - 07.45 žrebovanie 
07.45 - 08.15 presun pred pretekárske miesto 
08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)
09:50 - 10.00 kŕmenie 
10.00 - 15.00 lovenie
15.00 - 15:30 váženie
16.30 - vyhodnotenie pretekov 3. dvojkola a celej súťaže 1. ligy za rok 2026

Rozpis signálov:
1. signál s/n 08:15 - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta  (okrem tunelov z dôvodu uchovania rýb ak je presiahnutá váha v dvoch tuneloch). 
2. signál s/n 08:40 - 5 minút do začiatku kontroly vnadiacich zmesí  a nástrah
3. signál s/n 09:50 - 10 minút pred začiatkom pretekov 10 minútové základné kŕmenie
4. signál s/n 10:00 - začiatok pretekov
5. signál s/n 14:55 - 5 minút do konca pretekov
6. signál s/n 15:00 - koniec pretekov 

Záverečné ustanovenia:
· [bookmark: _heading=h.gjdgxs]Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
· Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel. (čl. 21 súťažných pravidiel LRU-MF)
· [bookmark: _heading=h.2et92p0]Každý pretekár preteká na vlastnú zodpovednosť a riziko, za svoje správanie nesie plnú zodpovednosť. Pretekár do 15 rokov sa zúčastňuje pretekov na zodpovednosť sprevádzajúcej dospelej osoby, ktorá nesie plnú zodpovednosť za konanie pretekára počas pretekov.
· Všetci účastníci pretekov sú povinní dodržiavať antidopingové predpisy SZŠR.
· Vykonávanie tréningu v piatok je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.

Ubytovanie: usporiadateľ nezabezpečuje, je možné zabezpečiť individuálne.

Bufet cez víkend bude k dispozícií.

Informácie o pretekoch: 
V prípade záujmu o tréning na pretekárskej trati Vám vieme zabezpečiť hosťovacie povolenie prostredníctvom Jozefa Gáspára -  0905/160214


[bookmark: _heading=h.1fob9te]Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky.

Propozície kontrolovala predsedníčka ŠO LRU – feeder.

Organizačný štáb Vám želá veľa úspechov na pretekoch.  Petrov zdar!

